CELEX: 32021D1054
Language: et
Date: 2021-06-21 00:00:00
Title: Nõukogu otsus (EL) 2021/1054, 21. juuni 2021, millega määratakse kindlaks Euroopa Liidu nimel rahvusvahelise oliivinõukogu liikmete nõukogus võetav seisukoht seoses oliiviõlide ja oliivijääkõlide suhtes kohaldatavate kaubandusstandarditega ja taimeõlide stigmastadieenide sisalduse kindlaksmääramise analüüsimeetodiga

28.6.2021   
               
               
                  ET
               
               
                  Euroopa Liidu Teataja
               
               
                  L 227/37
               
            
         NÕUKOGU OTSUS (EL) 2021/1054,
         21. juuni 2021,
         millega määratakse kindlaks Euroopa Liidu nimel rahvusvahelise oliivinõukogu liikmete nõukogus võetav seisukoht seoses oliiviõlide ja oliivijääkõlide suhtes kohaldatavate kaubandusstandarditega ja taimeõlide stigmastadieenide sisalduse kindlaksmääramise analüüsimeetodiga
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Vastavalt nõukogu otsusele (EL) 2016/1892 (1) allkirjastati 18. novembril 2016 liidu nimel 2015. aasta rahvusvahelise oliiviõli- ja lauaoliivileping (edaspidi „leping“) ÜRO peakorteris New Yorgis, eeldusel, et see hiljem sõlmitakse. Leping jõustus ajutiselt 1. jaanuaril 2017 vastavalt selle artikli 31 lõikele 2.
                  
               
                     (2)
                  
                  
                     Leping sõlmiti liidu nimel nõukogu 17. mai 2019. aasta otsusega (EL) 2019/848 (2).
                  
               
                     (3)
                  
                  
                     Lepingu artikli 7 lõike 1 kohaselt võtab rahvusvahelise oliivinõukogu liikmete nõukogu („liikmete nõukogu“) vastu otsuseid, millega muudetakse oliiviõlide ja oliivijääkõlide suhtes kohaldatavaid kaubandusstandardeid.
                  
               
                     (4)
                  
                  
                     Liikmete nõukogu võtab 28.–30. juunini 2021 toimuval 113. istungil vastu otsused, millega muudetakse oliiviõlide ja oliivijääkõlide suhtes kohaldatavaid kaubandusstandardeid (edaspidi „muutmisotsused“).
                  
               
                     (5)
                  
                  
                     On asjakohane määrata kindlaks liidu nimel liikmete nõukogus võetav seisukoht, kuna vastu võetavad muutmisotsused toovad liidule kaasa õiguslikke tagajärgi rahvusvahelises kaubanduses rahvusvahelise oliivinõukogu (IOC) teiste liikmetega ning need võivad otsustavalt mõjutada liidu õigust, nimelt komisjoni poolt vastavalt Euroopa Parlamendi ja nõukogu määruse (EL) nr 1308/2013 (3) artiklile 75 vastu võetud oliiviõli turustamisstandardeid.
                  
               
                     (6)
                  
                  
                     Liikmete nõukogu poolt vastu võetavates muutmisotsustes käsitletakse muudatusi oliiviõlide ja oliivijääkõlide suhtes kohaldatavaid keemiliste omaduste teatavaid piirnorme ning muudetakse ühte analüüsimeetodit. Piirnormide muutmine seisneb rafineeritud õlide α-tokoferooli piirnormi asendamises hea tootmistavaga ning oleiinhappe ja palmithappe piirnormide kehtestamises oliiviõlide ja oliivijääkõlide ning erütrodiooli piirnormi kehtestamises rafineeritud õlide jaoks. Analüüsimeetod on seotud taimeõlide stigmastadieenide sisalduse kindlaksmääramisega. Muutmisotsuseid on komisjoni ja liikmesriikide oliiviõlisektori teadus- ja tehnikavaldkonna eksperdid põhjalikult arutanud. Muutmisotsused aitavad oliiviõlistandardeid rahvusvaheliselt ühtlustada ja loovad raamistiku, millega tagatakse aus konkurents oliiviõlisektori toodetega kauplemisel. Seepärast tuleks muutmisotsuseid toetada.
                  
               
                     (7)
                  
                  
                     Kui osa liikmeid ei saa oma nõusolekut anda ja muutmisotsuse vastuvõtmine liikmete nõukogu 113. istungil lükkub seetõttu edasi, tuleks liidu nimel võtta muutmisotsuste vastuvõtmist toetav seisukoht sellise võimaliku menetluse raames, mida liikmete nõukogu kasutab otsuste kirjavahetuse teel vastuvõtmiseks vastavalt lepingu artikli 10 lõikele 6. Kirjavahetuse teel toimuv vastuvõtumenetlus tuleks algatada enne liikmete nõukogu järgmist korralist istungit 2021. aasta novembris.
                  
               
                     (8)
                  
                  
                     Liidu huvide säilitamiseks peaks liidu esindajatel liikmete nõukogus olema lubatud taotleda muutmisotsuste vastuvõtmise edasilükkamist hilisemale istungile, kui on tõenäoline, et liidu nimel võetavat seisukohta mõjutab enne 113. istungit või selle ajal esitatud uus teaduslik või tehniline teave,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel võetav seisukoht seoses oliiviõlide ja oliivijääkõlide suhtes kohaldatavate kaubandusstandarditega liikmete nõukogu 113. istungil, mis toimub 28.–30. juunini 2021, või menetluse raames, millega liikmete nõukogu võtab otsuseid vastu kirjavahetuse teel enne nõukogu järgmist korralist istungit 2021. aasta novembris, on toetada oliiviõlide ja oliivijääkõlide suhtes kohaldatavaid kaubandusstandardeid ja taimeõlide stigmastadieenide sisalduse kindlaksmääramise analüüsimeetodit käsitlevate muutmisotsuste vastuvõtmist liikmete nõukogu poolt (4).
         
         
            Artikkel 2
            Kui on tõenäoline, et artiklis 1 osutatud seisukohta võib mõjutada enne liikmete nõukogu 113. istungit või selle ajal esitatud uus teaduslik või tehniline teave, taotleb liit, et oliiviõlide ja oliivijääkõlide suhtes kohaldatavaid kaubandusstandardeid või analüüsimeetodeid käsitlevate muutmisotsuste vastuvõtmine liikmete nõukogu poolt lükataks edasi seni, kuni määratakse kindlaks liidu seisukoht uue teabe alusel.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 21. juuni 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 10. oktoobri 2016. aasta otsus (EL) 2016/1892 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta (ELT L 293, 28.10.2016, lk 2).
         
            (2)  Nõukogu 17. mai 2019. aasta otsus (EL) 2019/848 2015. aasta rahvusvahelise oliiviõli- ja lauaoliivilepingu Euroopa Liidu nimel sõlmimise kohta (ELT L 139, 27.5.2019, lk 1).
         
            (3)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
         
            (4)  Vt dokument ST 8638/21 veebilehel http://register.consilium.europa.eu.